钦定古今图书集成/明伦汇编/闺媛典/第091卷 > 李青妻吕氏
## 钦定古今图书集成/明伦汇编/闺媛典/第091卷 > 李青妻吕氏

按《庐江县志》：吕氏，儒生李青妻。崇祯十年，流寇至西
乡，氏携八岁幼子生谦，匿马槽山洞。贼见氏少艾，欲
污之，氏大骂不从，贼胁以刃，氏曰：“杀则杀耳，何胁为？”
贼连刺之，氏骂益厉。四贼共运巨石抟之，遂成虀粉。
时邑绅宋志灵避贼在对山，亲见之，后四十馀年，始
得县令旌表。